Só gaan Loftus leegloop | Maroela Media
Die Blues en die Blou Bulle sê mekaar die stryd aan. (Foto: Facebook/Blou Bulle)
Die Bulls het Saterdagmiddag op Loftus Versfeld (weer) hul rieme styfgeloop toe hulle in die doodsnikke ná 'n strafdoel deur die Blues se losskakel, Otere Black, met 23 – 21 in hul Superrugbywedstryd gekelder is nadat hulle rustyd met 11 – 8 voor was.
Die Bulls was kort voor einde nog met 21 – 20 voor nadat Jeandré Rudolph 'n drie gedruk het nadat die ongedissiplineerde Blues se agtsteman, Hoskins Sotutu, in die koelkas beland het. Vroeër het Jonathan Ruru ook 'n geelkaart gekry.
Die Bulls moes die kragmeting reeds vroeër vasgeknoop het, maar hoe op dees aarde kan jy wen as jy 'n strafdoel (hoek toe) nie uitskop nie, gevolg deur 'n opvolgskop wat agter die doellyn uit is met speeltyd byna verstreke en jou teenstander met 14 man?
Hoe kan jy wen as jy nie 'n hoë skop kan hanteer nie wat direk tot die Blues se wendrie gelei het?
Ja, die nat bal en reënweer het 'n groot rol gespeel, want die tuisspan kan nie kwalik geneem word dat hulle in sulke toestande gesukkel het nie.
Maar daar word geskimp dat Suid-Afrika se rugbybase wil oorskuif Noordelike Halfrond toe. Om in sulke toestande week na week te speel?
Kyk maar hoe vorder die Cheetahs en die Kings. Is dit ons voorland?
Die Blou Bulle in aksie. (Foto: Facebook/Blou Bulle)
Dit was boonop 'n swak Blues-span, sonder dissipline, sonder Rieko en Akira Ioane, sonder Sonny Bill Williams wat rugbyliga speel.
Dit slaan 'n mens dus dronk dat Beauden Barrett die Hurricanes vir die Blues verruil het, want sy spel kan 'n groot insinking toon omdat die spelers om hom nie die nodige vaardighede het nie.
Wat staan die Bulls se afrigter, Pote Human, te doen?
Moet hy die koppe laat rol nadat die span tweede laaste is met net een punt na drie wedstryde?
Kan hy die span versterk? Moet hy Morné Steyn, wat in die eerste vier wedstryde begin het en glad nie swak vertoon nie, nog 'n kans gee?
Die kalf is in die put, Loftus is besig om leeg te loop en ek glo nie die nuwe eienaars, mnre. Motsepe en Rupert, gaan baie ingenome met die Bulls wees nie.
Dus moet daar maar hand in eie boesem gesteek word.
Puntemakers: Blues 23 (8): Drieë: Mark Telea, Tom Robinson, Stephen Perofeta. Doelskop: Otere Black. Strafdoele: Black (2).
Bulls: 21 (11) Drieë: Morné Steyn, Jeandré Rudolph. Doelskop: Manie Libbok. Strafdoele: Steyn (3).
Blou Bulle Blues In die nuus Loftus Versfeld
Te veel politiek, raak ontslae van die afrigter en die ou manne, kry nuwe afrigter Pote het sy dae gehad dit is tyd om aan te beweeg.
verduidelik: hoe werk dit, een dag is die blou T.b……..lle onstuitbaar, en die volgende keer so pateties soos 'n boks vol gemors in 'n tuimeldroer
Wie ookal wen of verloor, daar is altyd mense wat bly is en mense wat teleurgesteld is. Ek kies om bly te wees saam met die mense wat bly is. So, ek is bly saam met die Blues-span en die Blues-ondersteuners dat hulle 'n oorwinning hier kon behaal het.
Die eerbare ding om te doen is vir Pote om te bedank. jou is styl van afringting is vervelig en voorspelbaar. Al die teenstaanders ken al die bulle se manier van speel. Jimmy Stonehouse moet nader getrek word. Libbok was ook nie antwoord toe hy opgekom het nie. Die toeskouers wou hou nou in aksie sien maar hy was nie beter as Morne nie. Papier het 'n verskil gemaak om van Zyl te vervang wat so onhandig is en oor sy eie voete val. Die Bulle lyk nie of hulle op die veld gaan om hulle spel af te wissel… Lees meer »
Kom ons is nou maar eerlik daar is heeltemal te veel rugby. Super reeks, 4 nasie, curriebekker, vodacom beker en dan nog die toetse aan die einde van die jaar.